text: [{"text_idx": "#000009", "text": "Pagtan-aw mo sang imo mga \u00adbank state\u00adment kag balayran, narealisar mo nga ang imo kuarta daw balas lang nga nagalusot sa imo kamot. Bag-o pa lang kamo nag-asawahay pero indi na makontrol ang inyo gasto. Ang imo bala tiayon ang balasulon sa sini? Indi gid man! Pensara ninyo ini anay nga duha kag binagbinaga ang pila ka rason nga mahimo ginbangdan sini nga problema. *"}, {"text_idx": "#000010", "text": "Mga pagbag-o. Kon nagaistar ka sa inyo balay antes kamo nag-asawahay, mahimo mamag-o ka sa pagbayad sang mga balayran kag pagtunga sang mga galastuhan. Mahimo man nga lainlain ang inyo paagi sa pagbadyet sang kuarta. Halimbawa, ang isa mahimo nga palagasto samtang ang isa naman kuripot. Nagakinahanglan pa sing tion agod maka-\u00adadjust ang magtiayon kag magsugtanay kon paano badyeton ang kuarta."}, {"text_idx": "#000011", "text": "Pareho sang mga hilamon sa hardin, ang utang nga ginapabay-an nagatubo kag nagatubo"}, {"text_idx": "#000012", "text": "Pagpabuyanbuyan. Si Jim, nga madinalag-on na nga negosyante subong, nag-aku nga sang bag-o lang sia ginkasal, nabudlayan gid sia kay indi sia kabalo magbadyet. \u201cKay nagapabuyanbuyan ako magbayad,\u201d siling niya, \u201cnagabayad kami sang akon asawa sing linibo ka dolyar sa multa amo nga naubos ang amon kuarta!\u201d"}, {"text_idx": "#000013", "text": "Ang peligro sang \u201cindi makita nga kuarta.\u201d Mahapos lang maggasto kon indi ninyo makita nga nagakaubos ang inyo kuarta sa kahita ukon puyopuyo. Amo ina ang mahimo matabo kon halos tanan sang inyo transaksion ginapaagi sa cred\u00adit ukon deb\u00adit card, pagpamakal sa Internet, kag elec\u00adtron\u00adic bank\u00ading. Bangod mahapos lang mangutang, mahapos man para sa bag-o nga mag-asawa nga maggasto sing sobra."}, {"text_idx": "#000014", "text": "Ano man ang rason, ang problema sa kuarta mahimo bangdan sang pagluya sang inyo pag-\u00adupda\u00adnay. \u201cAng kalabanan nga magtiayon nagasiling nga bisan madamo ang ila kuarta, amo gihapon ini ang ila panguna nga problema,\u201d siling sang libro nga Fight\u00ading for Your Mar\u00adriage. \u201cAng kuarta amo pirme ang ginabangdan sang problema.\u201d"}, {"text_idx": "#000015", "text": "Magkooperar. Imbes nga magbasulay, magbuligay kamo agod makontrol ang inyo paggasto. Sa umpisa pa lang, indi pagtuguti nga mag-away kamo tungod sa kuarta.\u2014Prinsipio sa Biblia: Efeso 4:32."}, {"text_idx": "#000022", "text": "^ par. 4 Bisan pa ini nga artikulo para sa bag-o nga mag-asawa, ang mga prinsipio maaplikar man sa tanan nga mag-asawa."}, {"text_idx": "#000024", "text": "\u201cMangin mainayuhon sa isa kag isa, mapinalanggaon nga may kaawa, nga nagapatawad sing kinabubut-on sa isa kag isa.\u201d\u2014Efeso 4:32.\n\u201cSin-o sa inyo nga luyag magtukod sang torre ang wala anay nagalingkod kag nagasuma sang kagastuhanan?\u201d\u2014Lucas 14:28.\n\u201cKon kita may pagkaon, panapton kag pasilungan, mangin kontento na kita.\u201d\u20141 Timoteo 6:8."}, {"text_idx": "#000025", "text": "\u201cMangin mainayuhon sa isa kag isa, mapinalanggaon nga may kaawa, nga nagapatawad sing kinabubut-on sa isa kag isa.\u201d\u2014Efeso 4:32."}, {"text_idx": "#000026", "text": "\u201cSin-o sa inyo nga luyag magtukod sang torre ang wala anay nagalingkod kag nagasuma sang kagastuhanan?\u201d\u2014Lucas 14:28."}, {"text_idx": "#000028", "text": "\u201cBisan pa isa lang sa mag-asawa ang nagauyat sang kuarta kag nagabayad sang mga balayran, dapat nahibaluan nila ang ila kahimtangan sa pinansial. Daku ang mahimo sang komunikasyon para malikawan ang mga problema.\u201d\n\u201cMagplano. Indi paghunahunaa nga ang inyo tanan nga kuarta sa bangko puede gastuhon. Kon wala kamo sing taguon, wala kamo sing gamiton kon may mga emerhensia, pareho sang pagpakay-o sang salakyan.\u201d"}, {"text_idx": "#000029", "text": "\u201cBisan pa isa lang sa mag-asawa ang nagauyat sang kuarta kag nagabayad sang mga balayran, dapat nahibaluan nila ang ila kahimtangan sa pinansial. Daku ang mahimo sang komunikasyon para malikawan ang mga problema.\u201d"}, {"text_idx": "#000036", "text": "Ang pinansial nga kahimtangan sang pamilya amo ang kabangdanan sang mga pagbinaisay. Hibalua kon paano makabulig ang Biblia nga masolbar ang mga problema sa kuarta."}, {"text_idx": "#000043", "text": "Ano ang Maayo nga Abyan?"}]